АҞӘА, жьҭаара 4 – Sputnik. Заанаҵтәи адырракәа рыла, автомашьына Mazda аԥсҟы зкыз иуԥыло амашьынақәа злаауа амҩатә цәаҳәахьы диасны иааиуаз автобус маҷ Mercedes-Benz Sprinter дасит ҳәа Sputnik иазеиҭарҳәеит Аҩныҵҟатәи аусқәа рминистрра апресс-маҵзураҿы.
"Амҩатә машәыр иахҟьаны автомашьына Mazda аԥсҟы зкыз, 1995 шықәса рзы ииз ауаҩԥсы иԥсҭазаара далҵит. Автомашьына Mercedes-Benz Sprinter аԥсҟы зкыз, 1956 шықәса рзы ииз ауаҩԥсы ахәышәтырҭахь днагоуп", — ҳәаа ҳәоит адырраҭараҿы.
Автобус маҷ фҩык апассаџьырцәа ҭан. Урҭ рҟынтәи хәҩык амедицинатә цхыраара рыҭоуп.
Иҟалаз ахҭыс шыҟалаз аҭҵаара иаҿуп рҳәеит Аҩныҵҟатәи аусқәа рминистрраҿы.